সুদীৰ্ঘ ১৮ বছৰৰ বিৰতিৰ পাছত গুৱাহাটীৰ সাংবাদিকসকলে গুৱাহাটী প্ৰেছ ক্লাৱৰ এখন নতুন কমিটি গঠনৰ বাবে ভোটদান কৰিব।
গুৱাহাটী প্ৰেছ ক্লাৱৰ সম্পাদক নৱ ঠাকুৰীয়াক এখন স্মাৰক পত্ৰ দিয়াৰ পাছতে নিৰ্বাচন অনুষ্ঠিত কৰাৰ এই সিদ্ধান্ত গ্ৰহণ কৰা হয়।
স্মাৰক পত্ৰখনত গালিবুৰ ৰহমান, সঞ্জয় ৰয়, গৌৰৱ জ্যোতি নেওগকে ধৰি ৭৬ গৰাকী সাংবাদিকে স্বাক্ষৰ কৰে।
স্মাৰক পত্ৰ গ্ৰহণ কৰি গুৱাহাটী প্ৰেছ ক্লাৱৰ সম্পাদক নৱ ঠাকুৰীয়াই কয় যে অহা মাৰ্চ মাহৰ মাজভাগতে নিৰ্বাচনটো অনুষ্ঠিত কৰা হ'ব।
নৱ ঠাকুৰীয়াই লগতে জানিবলৈ দিয়ে যে গুৱাহাটী প্ৰেছ ক্লাৱত নতুন সদস্য ভৰ্তিৰ প্ৰক্ৰিয়া অহা ২০ ফেব্ৰুৱাৰিৰ ভিতৰত সম্পূৰ্ণ কৰি তোলা হ'ব।
আনহাতে, গুৱাহাটী প্ৰেছ ক্লাৱৰ নতুন কমিটিখনে অহা ১ এপ্ৰিলত কাৰ্যভাৰ গ্ৰহণ কৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
